РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/127-21

14. април 2021. године

Б е о г р а д

**З А П И С Н И К**

**29. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 14. АПРИЛА 2021. ГОДИНЕ**

Седница је почела у 9.30 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Невена Веиновић, Виолета Оцокољић, Оља Петровић, Лука Кебара, Тома Фила, Дубравка Краљ, Угљеша Мрдић, Жељко Томић и Илија Матејић.

Седници je присуствоваo Арпад Фремонд, заменик Пастор Балинта.

Седници нису присуствовали чланови Одбора: Марија Јевђић, Милена Поповић, Јован Палалић, Миленко Јованов, Ђуро Перић и Вук Мирчетић, нити њихови заменици.

Седници Одбора присуствовао је народни посланик Верољуб Арсић.

Седници су присуствовали из Министарства рударства и енергетике: Зоран Лакићевић, државни секретар, Дејан Милијановић и Зоран Илић, помоћници министра.

На предлог председника, Одбор је једногласно (10 гласова за) усвојио следећи

**Д н е в н и р е д:**

- Усвајање записника са 27. и 28. седнице Одбора.

1. Разматрање Предлога закона о изменама и допунама Закона о енергетици, који је поднела Влада (број 011-522/21 од 30. марта 2021. године), у начелу;

2. Разматрање Предлога закона о коришћењу обновљивих извора енергије, који је поднела Влада (број 011-521/21 од 30. марта 2021. године), у начелу;

3. Разматрање Предлога закона о изменама и допунама Закона о рударству и геолошким истраживањима, који је поднела Влада (број 011-520/21 од 30. марта 2021. године), у начелу;

4. Разматрање Предлога закона о енергетској ефикасности и рационалној употреби енергије, који је поднела Влада (број 011-519/21 од 30. марта 2021. године), у начелу.

Пре преласка на одлучивање по тачкама дневног реда, Одбор је једногласно (11 гласова за), без примедаба, усвојио записнике 27. и 28. седнице Одбора.

**Прва тачка дневног реда:** Разматрање Предлога закона о изменама и допунама Закона о енергетици, који је поднела Влада (број 011-522/21 од 30. марта 2021. године), у начелу.

Одбор је размотрио Предлог закона о изменама и допунама Закона о енергетици, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда.**  Разматрање Предлога закона о коришћењу обновљивих извора енергије, који је поднела Влада (број 011-521/21 од 30. марта 2021. године), у начелу

Одбор је размотрио Предлог закона о коришћењу обновљивих извора енергије, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда.** Разматрање Предлога закона о изменама и допунама Закона о рударству и геолошким истраживањима, који је поднела Влада (број 011-520/21 од 30. марта 2021. године), у начелу

Одбор је размотрио Предлог закона о изменама и допунама Закона о рударству и геолошким истраживањима, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**. Разматрање Предлога закона о енергетској ефикасности и рационалној употреби енергије, који је поднела Влада (број 011-519/21 од 30. марта 2021. године), у начелу

Одбор је размотрио Предлог закона о енергетској ефикасности и рационалној употреби енергије, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

Седница је завршена у 09,40 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић